Iktatószám: KSH/892-1/2016. **Tárgy**: Tájékoztatás lakossági adatgyűjtésekről

**Ügyintéző:** Czeglédi Tímea

**Telefon:** 06-76/ 505-139

**Tisztelt Bagócsi Károly Jegyző Úr!**

Tájékoztatom, hogy a Központi Statisztikai Hivatal

**Izsák**

településen, a KSH elnöke által 2016. évre engedélyezett **önkéntes adatszolgáltatáson** alapuló lakossági adatfelvételeket hajt végre, a korábbi évek gyakorlata szerint.

A felvételek Országos Statisztikai Adatgyűjtési Program (OSAP) szerinti nyilvántartási száma és neve:

***1539 Munkaerő felmérés és kiegészítő felvételei (havonta)***

Az összeírási munkát a Központi Statisztikai Hivatal megbízásából a Statek Kft., igazolvánnyal ellátott kérdezői végzik. A válaszadásra kijelölt háztartások címét véletlenszerűen választottuk ki a statisztikai mintavétel reprezentativitásának szabályait követve. A válaszadás a kijelölt háztartásban élők számára nem kötelező, de részvételükkel nagymértékben hozzájárulnak az országról, régióról, településről készülő hiteles statisztikák előállításához.

(Tájékoztatjuk arról is, hogy a KSH az említett önkéntes adatgyűjtések mellett évről-évre kötelező adatszolgáltatással is megkeresi a gazdasági szervezeteket, cégeket, intézményeket.)

Az adatfelvételek kizárólag statisztikai célból történnek, és az adatok csak összesített formában, a személyes azonosíthatóság lehetősége nélkül kerülnek nyilvánosságra. Az egyedi adatokat bizalmasan kezeljük, azok mások számára nem hozzáférhetőek. Az adatgyűjtés során a statisztikáról szóló 1993. évi XLVI. törvénynek, valamint az információs önrendelkezési jogról és az információszabadságról szóló 2011. évi CXII. törvénynek megfelelően járunk el.

A lakosság és az önkormányzat részére munkanapokon 8.00 és 16.30 óra között ***a 62/623-800-as telefonszámon a Szegedi főosztály munkatársai készséggel adnak felvilágosítást***. Az adatgyűjtések módszertanával és a kutatási eredményekkel kapcsolatosan a www.ksh.hu internetes oldal nyújt tájékoztatást, elsősorban az Adatszolgáltatóinknak →Nyomtatványok → Önkéntes adatgyűjtések menüpont alatt.

Köszönjük együttműködésüket, támogatásukat, mellyel hozzájárulnak a felmérés sikeres végrehajtásához!

Szeged, 2016. február 1.

Tisztelettel:

Kocsis-Nagy Zsolt

főosztályvezető s. k.